พบหญิงไทยวัย 22 ติดโควิด-19 เป็นรายที่ 43 ใกล้ชิดกับคนไข้รายที่ 37
สาธารณสุข พบ หญิงไทยติดโควิด-19 เป็นรายที่ 43 เป็นผู้สัมผัสเสี่ยงสูงกับผู้ป่วยรายที่ 37 ซึ่งทั้งคู่ทำงานใกล้ชิดนักท่องเที่ยวเมื่อวันที่ 3 มี.ค. 63 นายแพทย์สุขุม กาญจนพิมาย ปลัดกระทรวงสาธารณสุข พร้อมด้วย นายแพทย์สุรรณชัย วัฒนายิ่งเจริญชัย อธิบดีกรมควบคุมโรค และคณะแถลงข่าวถึงสถาการณ์โรคติดเชื้อไวรัสโคโรนา 2019 ดังนี้- วันนี้มีผู้ป่วยกลับบ้าน เพิ่ม 1 ราย เป็นหญิงไทย อายุ 43 ปี จากโรงพยาบาลราชวิถี ซึ่งคนไข้รายนี้กลับจากญี่ปุ่น- เราได้รับการยืนยันพบผู้ป่วยเพิ่ม 1 ราย เป็นหญิงไทย อายุ 22 ปี อาชีพดูแลนักท่องเที่ยว และเป็นผู้สัมผัสเสี่ยงสูงกับผู้ป่วยยืนยันรายที่ 37 ซึ่งเป็นชายไทย อาชีพพนักงานขับรถให้นักท่องเที่ยว- ทำให้ขณะนี้ ผู้ป่วยยืนยันติดเชื้อรักษาในโรงพยาบาล 11 ราย กลับบ้านแล้ว 31 ราย เสียชีวิต 1 ราย รวมสะสม 43 ราย- เพื่อให้การเฝ้าระวังคัดกรองการติดเชื้อในชุมชนมีความครอบคลุมมากขึ้น กระทรวงสาธารณสุขได้ปรับนิยามผู้ป่วยเข้าเกณฑ์เฝ้าระวังสอบสวนโรค โดยขยายเกณฑ์การเฝ้าระวังในการป่วยเป็นกลุ่มก้อน (Cluster) ของผู้มีอาการติดเชื้อระบบทางเดินหายใจจำนวน 5 คนขึ้นไปหากพบผู้ป่วยในสถานที่แห่งเดียวกัน ในช่วงสัปดาห์เดียวกันเป็นการยกระดับความไวในการตรวจจับการติดเชื้อในชุมชน- ในส่วนการเฝ้าระวังในสถานพยาบาล หากพบผู้ป่วยโรคปอดอักเสบ รักษาแล้วอาการไม่ดีขึ้น หาสาเหตุไม่ได้ มีอาการรุนแรงหรือเสียชีวิตโดยหาสาเหตุไม่ได้ จะทำการตรวจหาเชื้อไวรัสโคโรนา 2019- สำหรับสถานการณ์ วันนี้ผู้ป่วยเข้าเกณฑ์สอบสวนโรคต้องเฝ้าระวัง ตั้งแต่วันที่ 3 ม.ค.- 1 มี.ค.63 มีผู้ป่วยเข้าเกณฑ์สอบสวนต้องฝ้าระวังสะสมทั้งหมด 3252 ราย คัดกรองจากทุกด่าน 95 ราย มารับการรักษาที่โรงพยาบาลเอง 3157 ราย อนุญาตให้กลับบ้านได้แล้วและอยู่ระหว่างติดตามอาการ 1872 ราย ส่วนใหญ่เป็นไข้หวัดใหญ่ตามฤดูกาล ยังคงรักษาในโรงพยาบาล 1380 ราย- สถานการณ์ทั่วโลกใน 66 ประเทศ ข้อมูลตั้งแต่ 5 ม.ค. - 2 มี.ค.63 พบผู้ป่วยยืนยันติดเชื้อจำนวน 88282 ราย เสียชีวิต 3000 ราย ส่วนประเทศจีนพบผู้ป่วย 79828 ราย เสียชีวิต 2870 ราย
สาธารณสุข พบ หญิงไทยติดโควิด-19 เป็นรายที่ 43 เป็นผู้สัมผัสเสี่ยงสูงกับผู้ป่วยรายที่ 37 ซึ่งทั้งคู่ทำงานใกล้ชิดนักท่องเที่ยว 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรน่า,ข่าวทั่วไป